На основу члана 69. став 4. Закона о буџетском систему (,,Службени гласник РС” бр. 54/2009,73/2010,101/2010,101/2011,93/2012,62/2013,108/2013,142/2014,68/2015,

103/2015,99/2016,113/2017, 95/2018, 31/2019, 72/2019 и 149/2020), члана 70.став 10. Статута општине Гаџин Хан (,,Сл.лист града Ниша,, бр.10/2019), члана 11. Одлуке о буџету општине Гаџин Хан за 2021. годину („Службени лист града Ниша“ број 116/2021) и предлога Службе за буџет, финансије и пореску администрацију број 400-241/21-IV/01 од 15.03.2021. године,

Општинско веће општине Гаџин Хан на седници одржаној 18.марта 2021. године, доноси

**Р Е Ш Е Њ Е**

**О УПОТРЕБИ СРЕДСТАВА ТЕКУЋЕ БУЏЕТСКЕ РЕЗЕРВЕ**

1. Из средстава утврђених Одлуком о првом ребалансу буџета општине Гаџин Хан за 2020. годину (“Службени лист града Ниша” број 101/2019, 91/2020):

**Раздео 5**

 **Програм 15 – Локална самоуправа**

 **0602- 0009 – Текућа буџетска резерва**

 **Функција 130 - Опште услуге**

 **Позиција 70.**

 **Економска класификација 499000 - Средства резерве**

**ОДОБРАВАЈУ СЕ** средства у износу од **90.000,00** динара (деведестхиљададинара) Општинској управи општине Гаџин Хан за трошкове услуге хватања и збрињавања паса луталица.

1. Средства из тачке 1. овог предлога распоређују се у оквиру

**Раздео 5**

**Програм 15 – ЛОКАЛНА САМОУПРАВА**

**Програмска активност 0602-0001 – Функционисање локалне самоуправе и градских општина**

**Функционална класификација 130 – Опште услуге**

**Економска класификација 423599 – Остале стручне услуге**

3. Средства ће се исплатити са рачуна извршења буџета број

840-156640-76.

Образложење­­­­­­­­­­­­­­­­

Средства текуће буџетске резерве користе се у складу са Законом о буџетском систему за непланиране сврхе за које нису утврђене апропријације или за сврхе за које се у току године покаже да апропријације нису биле довољне. Сагледавањем планираних и извршених средстава буџета, Образложења Одлуке о буџету општине Гаџин Хан за 2021. годину и финансијског плана Општинске управе Гаџин Хан утврђено је да на економској класификацији 423500-Стручне услуге нису планирана средства.

Наведена средства су потребна за измирење обавеза по фактури број 6/21 од 02.02.2021.године издате од стране Ирвас-вет доо из Орљана а на основу Уговора закљученим између Општине Гаџин Хан – Општинске управе број 400-868/20-IV oд 22.09.2020.године и Ирвас-вет доо из Орљана, обзиром да Одлуком о буџету општине Гаџин Хан за 2021.годину ова средства нису планирана у довољном износу.

.

Да би се измириле горе наведене обавезе средства се издвајају из текуће буџетске резерве.

Број: 06-400-159/21-III

У Гаџином Хану, 18.03.2021. године

 ЗАМЕНИЦА ПРЕДСЕДНИКА

ОПШТИНСКОГ ВЕЋА ОПШТИНЕ ГАЏИН ХАН

 Драгана Савић